smcproject/ml-wiki-sentences huggingface dataset:
എതിർപക്ഷത്തെ പുരോഹിതന്മാരിൽ നിന്നു സ്വീകരിക്കുന്ന കൂദാശകൾ അസാധുവാണെന്നും എതിരാളികളുടെ കുമ്പസാരത്തിനും ജ്ഞാനസ്നാനത്തിനും പാപവിമോചനശക്തി ഇല്ലാത്തതിനാൽ വിശ്വാസികൾ നിത്യനാശത്തിന്റെ ഭീഷണിയിലാണെന്നും ഇരുപക്ഷവും കരുതി.
കർദ്ദിനാൾ സംഘത്തിൽ പിന്തുണ തീരെ ഇല്ലാതായ അർബൻ ആറാമൻ പുതിയ കർദ്ദിനാളന്മാരെ വാഴിച്ചു.
അവരിൽ ചിലർ തനിക്കെതിരെ നീങ്ങുന്നുവെന്നറിഞ്ഞ അദ്ദേഹം അവരിൽ ഏഴു അറസ്റ്റു ചെയ്യിച്ചു വധശിക്ഷ നൽകി.
1380-ൽ അർബൻ ആറാമൻ മരിച്ചു.
അദ്ദേഹത്തിന്റെ പുതിയ കർദ്ദിനാളന്മാരിൽ അവശേഷിച്ചിരുന്ന 14 പേർ അവരിലൊരാളായ ബോണിഫേസ് എട്ടാമനെ റോമിൽ മാർപ്പാപ്പയാക്കി.
1394-ൽ ക്ല്ലെമന്റ് ഏഴാമൻ അവിഞ്ഞോണിൽ മരിച്ചപ്പോൾ ബെനഡിക്ട് പതിമൂന്നാമൻ അദ്ദേഹത്തിന്റെ പിൻഗാമിയായി.
അതിനിടെ, ശീശ്മയുടെ പ്രക്ഷുബ്ധസാഹചര്യത്തിൽ ജൂബിലി വർഷമായ 1400-ആണ്ടിൽ റോം സന്ദർശിക്കാൻ കഴിയാത്ത തീർത്ഥാടകരിൽ നിന്ന്, റോമിലേക്കുള്ള യാത്രച്ചെലവു സംഭാവനയായി വാങ്ങി പൂർണ്ണദണ്ഡവിമോചനം നൽകാൻ ബോണിഫസ് മാർപ്പാപ്പ പിരിവുകാരെ നിയോഗിച്ചു.
തീർത്ഥാടകരുടെ വരവു മുടങ്ങിയതിലും സംഭാവനപിരിവിലെ തിരിമറികളിലും രോഷാകുലരായ റോമിലെ പൗരാവലി ലഹളകൂട്ടിയപ്പോൾ ബോണിഫസിന് വത്തിക്കാനു പുറത്ത് അഭയം തേടേണ്ടി വന്നു.
1404-ൽ ബോണിഫസ് എട്ടാമൻ മരിച്ചപ്പോൾ ഇന്നസെന്റ് ഏഴാമൻ അദ്ദേഹത്തിന്റെ പിൻഗാമിയായി.
1406-ൽ ഗ്രിഗോരിയോസ് പന്ത്രണ്ടാമൻ അദ്ദേഹത്തിന്റെ പിൻഗാമിയായി.
പാശ്ചാത്യശീശ്മയുടെ സമയത്തെ മാർപ്പാപ്പമാർ മൂന്നു മാർപ്പാപ്പമാർ
റോമിലേയും അവിഞ്ഞോണിലേയും മാർപ്പാപ്പമാരെ ഒരേസമയം സ്ഥാനത്യാഗം ചെയ്യിച്ചു പ്രശ്നം പരിഹരിക്കാനുള്ള ശ്രമങ്ങൾ വിജയിച്ചില്ല.
ഈ സാഹചര്യത്തിൽ ഫ്രാൻസും അവിഞ്ഞോണിലെ കർദ്ദിനാളന്മാരും ബെനഡിക്ടിനുള്ള പിന്തുണ പിൻവലിച്ചെങ്കിലും അദ്ദേഹം അധികാരമൊഴിയാതെ സ്പെയിനിൽ അഭയം തേടി.
റോമിലെ കർദ്ദിനാൾസംഘത്തിൽ പലരും ഗ്രിഗോരിയോസിനെ പിന്തുണക്കുന്നതും നിർത്തിയതോടെ ഇരുപക്ഷത്തേയും കർദ്ദിനാളന്മാർ സംയുക്തമായി, ഇറ്റലിയിലെ പിസാ നഗരത്തിൽ ഒരു സഭാസമ്മേളനം വിളിച്ചുകൂട്ടി.
പരമാദ്ധ്യക്ഷതലത്തിൽ സഭക്ക് നഷ്ടപ്പെട്ടിരുന്ന ദിശാബോധം പുനഃസ്ഥാപിക്കാനുള്ള അധികാരവും ചുമതലയും സഭാസമൂഹത്തിനാണെന്ന വാദമായിരുന്നു ഈ തീരുമാനത്തിനു പിന്നിൽ പ്രവർത്തിച്ചത്.
1409-ൽ പിസായിൽ ചേർന്ന സമ്മേളനം അലക്സാണ്ടർ അഞ്ചാമനെ പുതിയ മാർപ്പാപ്പ ആയി തെരഞ്ഞെടുത്തു.
എങ്കിലും ഗ്രിഗൊരിയോസ് പന്ത്രണ്ടാമനും ബെനഡിക്ട് പതിമൂന്നാമനും സ്ഥാനമൊഴിയാൻ വിസമ്മതിച്ചു.
അങ്ങനെ മൂന്നു മാർപ്പാപ്പാമാർ എന്ന നിലയിൽ ഭിന്നത കൂടുതൽ സങ്കീർണ്ണമായി.
പ്രശ്നത്തിന്റെ ശാശ്വതപരിഹാരത്തിനായി ഉടൻ ഒരു സാർവത്രികസമ്മേളനം വിളിച്ചുകൂട്ടാനും പിസായിലെ സമ്മേളനം അവിടെ തെരഞ്ഞെടുക്കപ്പെട്ട മാർപ്പാപ്പയോട് ആവശ്യപ്പെട്ടിരുന്നു.
എന്നാൽ അലക്സാണ്ടർ അഞ്ചാൻ മരിച്ചതിനെ തുടർന്ന് അദ്ദേഹത്തിന്റെ പിൻഗാമിയായിർന്ന ജോൺ ഇരുപത്തിരണ്ടാമൻ, സമ്മേളം വിളിച്ചുകൂട്ടുന്നത് താമസിപ്പിക്കാൻ എല്ലാ കൗശലവും പ്രയോഗിച്ചു.
കോൺസ്റ്റൻസ്
ഒടുവിൽ രാഷ്ട്രീയസമ്മർദ്ദം മൂലം പുതിയ സഭാസമ്മേളനം വിളിച്ചുകൂട്ടാൻ ജോൺ ഇരുപത്തിരണ്ടാമൻ നിർബ്ബന്ധിതനായി.
തെക്കൻ ജർമ്മനിയിലെ കോൺസ്റ്റൻസ് നഗരത്തിൽ 1414 നവംബർ 5-ന് അദ്ദേഹം സഭാസമ്മേളനം ഔപചാരികമായി തുറന്നു.
എന്നാൽ സമ്മേളനം തനിക്കെതിരെ തിരിയുമെന്നുറപ്പായപ്പോൾ ജോൺ ഇരുപത്തിരണ്ടാമൻ കോൺസ്റ്റൻസിൽ നിന്ന് ഒളിച്ചോടി.
അവലംബം ↑ ജവഹർലാൽ നെഹ്രു , വിശ്വചരിത്രാവലോകനം, അദ്ധ്യായം 70 (പുറം 231) ↑ എച്ച്.ജി.വെൽസ്, Recalcitrannt Princes and the Great Schism, എ ഷോർട്ട് ഹിസ്റ്ററി ഓഫ് ദ വേൾഡ് (അദ്ധ്യായം 47) ↑ കെന്നത്ത് സ്കോട്ട് ലട്ടൂറെറ്റ്, എ ഹിസ്റ്ററി ഓഫ് ക്രിസ്റ്റ്യാനിറ്റി (പുറങ്ങൾ 627-29) ↑ വിൽ ഡുറാന്റ് , 'നവോത്ഥാനം', സംസ്കാരത്തിന്റെ കഥ , അഞ്ചാം ഭാഗം (പുറങ്ങൾ 361-63)
പാഷാണഭേദി ഇംഗ്ലീഷ് വിലാസം https://ml.wikipedia.org/wiki/Bergenia_ligulata
മൂത്ര മാർഗങ്ങളായ ഗവീനി, വസ്തി,  വൃക്ക എന്നിവിടങ്ങളിൽ ഉണ്ടാകുന്ന കല്ലുകളെ ദ്രവിപ്പിക്കുന്ന ഔഷധമാണ്.
കേരളത്തിൽ Rotula aquatica യേയും Homonoia riparia Lour നേയുമാണ് പാഷാണഭേദിയായി കണക്കാക്കുന്നത്.
എന്നാൽ ഇന്ത്യയിൽ പല ഭാഗങ്ങളിലും Bergenia ligulata യെയാണ് പാഷാണഭേദിയായി കണക്കാക്കുന്നത്.
ഇവിടെ വിവരിക്കുന്നത് ഇതാണ്.
തെക്കേ ഇന്ത്യയിൽ ഈ സസ്യം വളരുന്നില്ല.
കേരളത്തിൽ കല്ലൂർവഞ്ചി യെന്ന സസ്യമാണ് പകരമായി ഉപയോഗിക്കുന്നത്.
ഹിമാലയ പ്രാന്തങ്ങളിൽ വന്യമായി വളരുന്നു.
ബഹുവർഷ ഓഷധിയാണ്.
ഇലകൾ അണ്ഡാതിയിലും വട്ടാത്തിലുമായി കാണുന്നു.
മീ ഉയരം വരെ വളരുന്നു.
വെള്ള.
ചുവപ്പ്, നീല നിറങ്ങളുള്ള പൂക്കൾ കാണുന്നു.
രസം :  കഷായം, തിക്തം
ഗുണം :  ലഘു, സ്നിഗ്ദം, തീക്ഷ്ണം
വീര്യം :  സീതം
വേരു് ഔഷധ ഗുണം
മൂത്രത്തിലെ കല്ലിനെ ദ്രവിപ്പിക്കുന്നു.
മൂത്രളമാണ്.
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്
പാസഡീന
സാൻ ഗബ്രിയേൽ താഴ്വരയിലെ ഏറ്റവും വലിയ നഗരമാണ് പാസഡീന .
കാലിഫോർണിയ സംസ്ഥാനത്തിൽ ലോസ് ആഞ്ചലസ്‌ നഗരത്തിന് 18 കിമി കിഴക്കുവടക്കാണ് പാസഡീന സ്ഥിതി ചെയ്യുന്നത്.
ഫസൽ അലി കമ്മീഷൻ ഇംഗ്ലീഷ് വിലാസം https://ml.wikipedia.org/wiki/States_Reorganisation_Commission
1953 ൽ ഇന്ത്യയുടെ പ്രധാനമന്ത്രിയായിരുന്ന പണ്ഡിറ്റ് ജവഹർലാൽ നെഹ്റു ഭാഷാടിസ്ഥാനത്തിൽ  ഇന്ത്യയിലെ സംസ്ഥാനങ്ങളെ പുനരേകീകരിക്കുന്നതിനെ കുറിച്ച് റിപ്പോർട്ട് തയ്യാറാക്കാനായി നിയമിച്ച കമ്മീഷൺ ആണ് ഫസൽ അലി കമ്മീഷൺ .
കമ്മീഷന്റെ തലവൻ ഫസൽ അലി ആയിരുന്നു.
സർദാർ കെ.എം. പണിക്കർ , എച്ച്.എൻ കുൻസ്രു എന്നിവരായിരുന്നു ഈ സമിതിയിലെ മറ്റു അംഗങ്ങൾ.
ഈ കമ്മീഷൺ റിപ്പോർട്ടു പ്രകാരമാണ് രാജ്യത്തെ സംസ്ഥാനങ്ങളെ ഭാഷാടിസ്ഥാനത്തിൽ പുനരേകീകരിക്കാൻ തീരുമാനമായത്.
1955 ൽ കമ്മീഷൺ അതിന്റെ റിപ്പോർട്ട് സർക്കാറിനു സമർപ്പിച്ചു.
എസ്.ആർ.ടി റിപ്പോർട്ട് എന്നാണ് ഇത് ഔദ്യോഗികമായി അറിയപ്പെടുന്നത്.
കമ്മീഷന്റെ ഉദ്യമങ്ങൾക്ക് മേൽനോട്ടം വഹിച്ചത് അന്നത്തെ ആഭ്യന്തരമന്ത്രിയായിരുന്ന പണ്ഡിറ്റ് ഗോവിന്ദ് വല്ലഭ് പന്ത് ആയിരുന്നു.
ഫസൽ അലി സമിതിയുടെ റിപ്പോർട്ടിന്റെ അടിസ്ഥാനത്തിലാണ് 1956 ൽ സംസ്ഥാന പുനരേകീകരണ നിയമം (The States Reorganisation Act of 1956) നിലവിൽ കൊണ്ടുവന്നത്
ഫസൽ അലി ഇംഗ്ലീഷ് വിലാസം https://ml.wikipedia.org/wiki/Fazal_Ali
ഫസൽ അലി എന്ന് പൊതുവെ അറിയപ്പെടുന്ന സയ്യിദ് സർ ഫസൽ അലി (സെപ്റ്റംബർ 19, 1886 - ആഗസ്റ്റ് 22, 1959) ഇന്ത്യൻ സംസ്ഥാനങ്ങളായ ആസ്സാമിന്റെയും ഒഡീഷയുടെയും ഗവർണറായിരുന്നു.
ഇന്ത്യയിൽ സംസ്ഥാനങ്ങളെ ഭാഷയുടെ അടിസ്ഥാനത്തിൽ പുനസംഘടിപ്പിക്കാൻ നിയോഗിച്ച കമ്മീഷന്റെ ചെയർമാനായിരുന്നു ഫസൽ അലി.
ഇന്ത്യാ ഗവണ്മെന്റ് ഇദ്ദേഹത്തിന് പത്മവിഭൂഷൻ പുരസ്കാരം നൽകി ബഹുമാനിച്ചിട്ടുണ്ട്.
സുപ്രിം കോടതിയിൽ ന്യായാധിപനായി സ്വാതന്ത്ര്യത്തിനു മുമ്പും ശേഷവും സേവനമനുഷ്ടിച്ചിട്ടുണ്ട്.
ഫഹ്‌മി ഹുവൈദി ഇംഗ്ലീഷ് വിലാസം https://ml.wikipedia.org/wiki/Fahmy_Howeidy
അറബ് ലോകത്തെ പ്രമുഖ പത്രപ്രവർത്തകനും കോളമിസ്റ്റുമാണ്‌  ഈജിപ്തുകാരനായ ഫഹ്‌മി ഹുവൈദി ( അറബിക് :فهمي هويدي).
സമകാലിക ഇസ്‌ലാമിക ചിന്ത,അറബ്-മുസ്‌ലിം ലോകത്തെ പ്രശ്നങ്ങൾ എന്നീ വിഷയങ്ങളിൽ പ്രത്യേക ശ്രദ്ധകേന്ദ്രീകരിച്ചുകൊണ്ടുള്ളതാണ്‌ ഫഹ്‌മി ഹുവൈദിയുടെ രചനകൾ.
ഇപ്പോൾ ശുറൂഖ് പത്രത്തിൽ ജോലിചെയ്യുന്നു.
1937-ൽ ജനനം.
പിതാവ് അബ്ദുറസാഖ് ഹുവൈദി ഇഖ്‌വാനുൽ മുസ്‌ലിമൂന്റെ സ്ഥാപക നേതാക്കളിൽ ഒരാളായിരുന്നു.
കൈറോ യൂനിവേഴ്സിറ്റിയിൽ നിന്ന് നിയമത്തിൽ ബിരുദമെടുത്ത ഫഹ്‌മി ഹുവൈദി 52 വർഷമായി പത്രപ്രവർത്തന രംഗത്തുണ്ട്.
ഹുവൈദിയുടെ പ്രതിവാര ലേഖനം ഒരേസമയം എട്ട് അറബ് രാജ്യങ്ങളിലും അൽ-ജസീറ നെറ്റിലും പ്രസിദ്ധീകരിച്ചു വരുന്നു.
പ്രതിദിന കോളം ഒരേ സമയം നാലു അറബ് രാജ്യങ്ങളിലെ വായനക്കാരിലെത്തുന്നു.
1979 ലെ ഇറാൻ വിപ്ലവത്തിനു ശേഷം ആ രാജ്യം സന്ദർശിക്കുന്ന ആദ്യ അറബ് പത്രപ്രവർത്തകനാണ്‌ ഫഹ്‌മി ഹുവൈദി.
ഇഖ്‌വാനുൽ മുസ്‌ലിമൂന്റെ പ്രസിദ്ധീകരണമായ 'അദ്ദ‌അവ' യിൽ കാർട്ടൂണുകൾ വരച്ചുകൊണ്ടാണ്‌ ഫഹ്‌മി ഹുവൈദി പത്രപ്രവർത്തന രംഗത്തേക്ക് പ്രവേശിക്കുന്നത്.
1960 കളുടെ ഒടുവിലാണ്‌ ഫഹ്‌മി ഹുവൈദി അൽ അഹ്‌റാം പത്രത്തിൽ ചേരുന്നത്.
1979 ൽ കുവൈറ്റിലെ അൽ-അറബ് പത്രത്തിന്റെ മാനാജിംഗ് എഡിറ്ററായി.
ഗ്രന്ഥങ്ങൾ ദ ഖുർ‌ആൻ ആൻഡ് ദ സുൽത്താൻ ഇറാൻ ഫ്രം ഇൻസൈഡ് താലിബാൻ:ഗോഡ് സോൾജിയേഴ്സ് ഇൻ ദ റോങ്ങ് ബാറ്റിൽ ഇസ്‌ലാം ഇൻ ചൈന ഫോർ ഇസ്‌ലാം ആൻഡ് ഡെമോക്രസി സിറ്റിസൺ നോട്ട് ദിമ്മീസ് ദ ഡിസ്കോഴ്സ് ഓഫ് സെക്കുലർ മിലിറ്റൻസി ഇൻ ദ ബാലൻസ് അവലംബം
ഫഹദ്‌ ബിൻ അബ്ദുൽ അസീസ്‌ ഇംഗ്ലീഷ് വിലാസം https://ml.wikipedia.org/wiki/Fahd_of_Saudi_Arabia ഇംഗ്ലീഷ് വിലാസം https://ml.wikipedia.org/wiki/Fahd_of_Saudi_Arabia
1982 മുതൽ 2005 വരെ 23 വര്ഷം സൗദി അറേബ്യ ഭരിച്ച രാജാവാണ് ഫഹദ്‌ ബിൻ അബ്ദുൽ അസീസ്‌ ( അറബി : فهد بن عبد العزيز آل سعود ‬ Fahd ibn ‘Abd al-‘Azīz Āl Su‘ūd ).
ഖാലിദ് രാജാവിന് ശേഷം സൗദി അറേബ്യയുടെ ഭരണാധികാരിയായി 1982 ജൂൺ മാസത്തിലാണ് ഫഹദ് രാജാവ് അധികാരത്തിലെത്തുന്നത്.
ഫഹദ്  രാജാവ് വൈജ്ഞാനിക - രാഷ്ട്രീയ - സാമ്പത്തിക - വ്യാവസായിക രംഗങ്ങളിൽ വരുത്തിയ പരിവർത്തനങ്ങൾ സൗദിയുടെ മുഖച്ഛായയിൽ നല്ല മാറ്റം ഉണ്ടാക്കിയിട്ടുണ്ട്.
അത് വരെ കൃഷിയിൽ അധിഷ്ടിതമായി നില നിന്നിരുന്ന ഒരു രാജ്യത്തെ പ്രകൃതിയുടെ വരദാനമായ പെട്രോളിയം എങ്ങനെ രാഷ്ട്ര പുരോഗതിയുടെ ചാലകമാക്കാമെന്ന് രാജാവ്  ലോകത്തിനു കാണിച്ചുകൊടുത്തു.
ഗൾഫ് യുദ്ധ ശേഷവും ആ പ്രഭ മങ്ങാതെ നിലനിർത്താൻ സാധിച്ചത് ഫഹദ് രാജാവിന്റെ വിജയമായിട്ടാണ് കണക്കാക്കുന്നത്.
സൗദിയിൽ ആദ്യമായി സാർവത്രിക വൈജ്ഞാനിക മുന്നേറ്റത്തിന് അദ്ദേഹം തിരികൊളുത്തി.
ഇപ്പോൾ രാജ്യത്ത് ഭൗതികവും ആത്മീയവുമായ അറിവ് നൽകുന്ന ആയിരക്കണക്കിനു വിദ്യാലയങ്ങൾ ഉണ്ട്.
രാഷ്ട്രീയ രംഗത്ത് വിസ്മയം സൃഷ്ടിച്ച ഫഹദ് രാജാവ്, അയൽ രാജ്യങ്ങളുമായി സുന്ദരവും സുഭദ്രവുമായ ബന്ധമാണ് കൊണ്ടുനടന്നത്.
ഫഹദ് രാജാവിന്റെ നയതന്ത്രജ്ഞത ലെബനാനിൽ സമാധാനം സ്ഥാപിക്കുന്നതിൽ മുഖ്യ പങ്കുവഹിച്ചു.
അത് വരെ പാശ്ചാത്യ രാജ്യങ്ങളിൽ കണ്ടിരുന്ന വികസനങ്ങൾ സൗദിയിലും ഇടംതേടി.
അംബര ചുംബികളായ കെട്ടിടങ്ങളും രാജകീയ വാഹനങ്ങളും മറ്റു ആധുനിക സൗകര്യങ്ങളും രാജ്യത്ത് വൻ തോതിൽ വ്യാപിച്ചത് ഫഹദ് രാജാവിന്റ കാലത്താണ്.
1986-ൽ സൗദി അറേബ്യയെയും ബഹ്റൈനെയും തമ്മിൽ ബന്ധിപ്പിച്ച് നിർമിച്ച കിംഗ് ഫഹദ് കോസ്വേ സൗദി അറേബ്യക്കും ബഹ്റൈനുമിടയിൽ സഹകരണത്തിന്റെ പുതിയ വാതായനങ്ങൾ തുറന്നു.
മുസ്ലിം തീർത്ഥാടക കേന്ദ്രമായ മക്കയെയും മദീനയെയും വിപുലപ്പെടുത്തുകയും അതുല്യമാം വിധം സുന്ദരമാക്കുകയും ചെയ്തതിലൂടെ ലോക മുസ്ലിം  ഹൃദയങ്ങളിൽ ഫഹദ് രാജാവ് ഇടംതേടി.
ഫഹദ് രാജാവ് തന്റെ ഭരണത്തിൻ കീഴിൽ മദീന പള്ളി 82000 ചതുരശ്ര മീറ്ററാണ് വ്യാപ്തി കൂട്ടിയത്.
ഫഹ്രി യാർദിം ഇംഗ്ലീഷ് വിലാസം https://ml.wikipedia.org/wiki/Fahri_Yard%C4%B1m Fahri Yardım
തുർക്കി വംശജനായ ഒരു ജർമ്മൻ നടനാണ് ഫഹ്രി ഓഗൻ യാർദിം (ജനനം: 4 ജൂലൈ 1980).
ജർമ്മനിയിലെ ടാറ്റോർട്ട് എന്ന ക്രൈം ടെലിവിഷൻ പരമ്പരയിൽ ടിൽ ഷ്വീഗറിനൊപ്പം ഇൻവെസ്റ്റിഗേറ്റർ യാൽസിൻ ഗോമെർ ആയും അൽമാനിയ : വെൽക്കം ടു ജർമനി, എന്ന സിനിമയിൽ ഹുസൈയ്ൻ എന്ന കഥാപാത്രത്തെയും അവതരിപ്പിച്ചതിലൂടെയാണ് അദ്ദേഹം കൂടുതൽ അറിയപ്പെടുന്നത്.
2013-ൽ സാഹസിക ചിത്രമായ ദി ഫിസിഷ്യൻ എന്ന സിനിമയിൽ അദ്ദേഹത്തിന് ഒരു പ്രധാന വേഷം ഉണ്ടായിരുന്നു.
ഇത് ജർമ്മനിയിൽ ബോക്സ് ഓഫീസ് വിജയമായി.
തിരഞ്ഞെടുത്ത ഫിലിമോഗ്രാഫി Film Year Title Role Notes 2018 ഡോഗ്സ് ഓഫ് ബെർലിൻ (TV പരമ്പര) എറോൾ ബിർകാൻ TV series 2013 ദ ഫിസിഷ്യൻ ഡാവൗട്ട് ഹുസൈൻ 2013 Tatort : വിൽകോമ്മൻ ഇൻ ഹാംബർഗ് '' യാൽസിൻ ഗുമെർ TV series 2012 മാൻ ട്യൂട്ട് വാസ് മാൻ കാൻ ബ്രോങ്കോ സ്റ്റെയ്‌നർ 2011 അൽമാനിയ - വെൽക്കം ടു ജർമനി ഹുസൈൻ Kokowääh പിസ്സ ഡെലിവെറെർ 2009 66/67: ഫെയർപ്ലേ ഈസ് ഓവെർ ടാമർ 2009 ഗ്രാവിറ്റി 2008 ചിക്കോ Curly 2007 റാബിറ്റ് വിത്തൗട്ട് ഈർസ് മക്കി അവലംബം പുറത്തേക്കുള്ള കണ്ണികൾ Fahri Ogün Yardim at Agentur Velvet ഇന്റർനെറ്റ് മൂവി ഡാറ്റാബേസിൽ നിന്ന് ഫഹ്രി യാർദിം
ഫസൽ-ഇ-ഹഖ് ഖൈറാബാദി ഇംഗ്ലീഷ് വിലാസം https://ml.wikipedia.org/wiki/Fazl-e-Khairabadi
ഫസൽ-ഇ-ഹഖ് ഖൈറാബാദി (ജീവിതകാലം: 1797 - 20 ഓഗസ്റ്റ് 1861) 1857 ലെ ഇന്ത്യൻ കലാപത്തിൽ പങ്കെടുത്ത ഒരു പ്രധാന വ്യക്തിയായിരുന്നു.
തത്ത്വചിന്തകൻ, സാഹിത്യകാരൻ, കവി, മത പണ്ഡിതൻ എന്നീ നിലകളിലും പ്രശസ്തനായിരുന്നു ഫസൽ ഇ ഹഖ്.
1857 ൽ ഇംഗ്ലീഷുകാർക്കെതിരെ ഒരു ഫത്വ ഇറക്കിയതിന്റെ പേരിലാണ് അദ്ദേഹം ഏറെ അറിയപ്പെടുന്നത്.
ഫസൽ രഹ്മാൻ മാലിക് ഇംഗ്ലീഷ് വിലാസം https://ml.wikipedia.org/wiki/Fazlur_Rahman_Malik
ഫസൽ റഹ്മാൻ മാലിക് (പൂർണ്ണ നാമം) ) (September 21, 1919 – July 26, 1988) ഫസൽ റഹ്മാൻ എന്ന പേരില്  അറിയപ്പെടുന്നു.
പാകിസ്താൻ വടക്ക് പടിഞ്ഞാറൻ പ്രവിശ്യയിലെ ഹസാര ജില്ലയിൽ ജനനം.
പിതാവ്  മൌലാനാ ശിഹാബുദീൻ പ്രശസ്തമായ ദയൂബന്ദിൽ നിന്നും ആലിം ബിരുദം കരസ്ഥമാക്കിയ അക്കാലത്തെ അറിയപ്പെട്ട പണ്ഡിതനായിരുന്നു.
കർമ്മ ശാസ്ത്രം, ഹദീസ് , തഫ്സീർ എന്നിവയിൽ അവഗാഹം നേടിയ പിതാവിൽ നിന്നാണ് പ്രാഥമിക പഠനം പൂർത്തിയാക്കിയത് .
പഞ്ചാബ്‌  യൂനിവേര്സിടിയിൽ നിന്ന്  അറബി പഠനം പൂര്ത്തിയാക്കിയ റഹ്മാൻ ഉപരിപഠനത്തിനായി ഓക്സ് ഫോർഡ്  യൂനിവേര്സിടിയിൽ എച് .
എ.ആർ ഗിബ്ബിനു കീഴിൽ പഠനം തുടര്ന്നു.
പരമ്പരാഗത ഇസ്ലാമിക പഠന രീതിയിൽ നിന്ന്  മാറി ഇസ്ലാമിനെകുറിച്  പുതിയ രീതിയിലുള്ള പഠനങ്ങൾ പാകിസ്താനിൽ പരിജയപ്പെടുതുന്നതിൽ ഫസൽ  ഒരു പരിധി വരെ വിജയിച്ചു.
മുസ്ലിം ശാസ്ത്രജ്ഞായ ഇബനു സിനാ യെക്കുറിച്ചാണ് ഫസൽ പഠനം നടത്തിയത്.
അതിനു ശേഷം ഡർഹം യൂനിവേര്സിടിയിൽ പേര്ഷ്യൻ ആൻഡ്‌  ഇസ്ലാമിക്  ഫിലോസഫിയിൽ  ലെക്ച്ചരരായി  അധ്യാപന ജീവിതം ആരംഭിച്ചു.
പിന്നീട് മക് ഗിൽ  യൂനിവേര്സിടിയിൽ 1961 വരെ ഇസ്ലാമിക്  സ്റ്റഡീസ്  അധ്യാപകനായും സേവനമനുഷ്ടിച്ചു.
പിന്നീട്  അതെ  വർഷം  ജനറൽ അയ്യൂബ്  ഖാന്റെ നിർദ്ദേശ പ്രകാരം കറാച്ചിയിൽ കേന്ദ്ര ഇസ്ലാമിക ഗവേഷക സ്ഥാപനം ( Central Institute of Islamic Research) സ്ഥാപിക്കുന്നതിനായി പാകിസ്താനിലേക്ക്  തിരിച്ചു.
പാകിസ്താൻ എന്ന മുസ്ലിം ജനാധിപത്യ രാജ്യത്ത്  ഇസ്ലാമിക ശരീഅത്  നിയമങ്ങൾ നടപ്പിലാക്കുന്നതിന്റെ  ഭാഗമായാണ്  അയ്യൂബ് ഖാൻ ഫസൽ റഹ്മാനെ തിരികെ  വിളിച്ചതിന്റെ  ഉധെഷമെങ്കിലും രാജ്യത്തെ വ്യത്യസ്ത പണ്ഡിത സംഘടനകൾ തന്നെ ഇതിനെ എതിർത്തതിനാൽ ഈ ശ്രമം പാതിവഴിയിൽ ഉപേക്ഷിക്കേണ്ടി വന്നു .
വിവിധ രാഷ്ട്രീയ കാരണങ്ങളാൽ 1968 സെപ്റ്റെംബെരിൽ ഈ സ്ഥാനം രാജി വെക്കുകയും അടുത്ത വര്ഷം ചികാഗോ യൂനിവേര്സിടി യിൽ പ്രൊഫെസരായി തുടരുകയും ചെയ്തു.
ചികാഗോ Near eastern studies എന്ന പഠന വിഭാഗം തുടങ്ങുകയും പിന്നീട്  ഇത്  ലോകോത്തര  നിലവാരത്തിൽ എത്തിക്കുകയും ചെയ്തു.
ഇസ്ലാമിക രാജ്യത്തെ നിയമ വിദഗ്ദ്ധനായും മതകാര്യ ഉപദേശകനായും ഫസൽ റഹ്മാൻ പ്രവർത്തിച്ചിട്ടുണ്ട് .
ജൂലായ്‌ , 26,1988, ചികാഗോയിൽ മരണപ്പെട്ടു.
ആർലിംഗ് ടോൻ സെമിത്തേരിയിൽ മറവു  ചെയ്യപ്പെട്ടു .
ഇസ്ലാമിക ലോകത്ത്  പുതിയ ചിന്താ ധാരക്ക്  തുടക്കം കുറിച്ച പണ്ഡിതനാണ്  ഫസൽ റഹ്മാൻ.
പഴയ കാല മുസ്ലിംകൾ ശാസ്ത്ര രംഗത്ത്  നല്കിയ സംഭാവനകളെ ക്കുറിച്ച്  അവകാശ വാദമുന്നയിക്കുന്നതിനു പകരം  ഈ രംഗത്തേക്ക്  കൂടുതൽ മുസ്ലിംകളെ കടന്നു  വരാനുതകുന്ന രീതിയിലുള്ള പഠനങ്ങൾക്ക്  മുൻ‌തൂക്കം  നല്കണമെന്നു ശക്തമായി വാദിച്ച പണ്ഡിതരിൽ ഒരാളാണ്  ഫസൽ.
ഫസലിന്റെ രചനകൾ മിക്കതും ചരിത്രവാദം  (Historicism ) എന്ന യുറോ കേന്ദ്രിത ആശയവുമായി യോജിച്ചു പോവുന്നതാണ് .
അതായതു ഒരു സമൂഹത്തിന്റെ നിലനില്പ്പ്  കടന്നു വന്ന വഴികളും ചരിത്രവുമായി ബന്ദപ്പെട്ടു കിടക്കുന്നുണ്ട് .
അത്  കൊണ്ട്  തന്നെ നിലവിലെ സാഹചര്യങ്ങളെ  നേരിടാൻ ഇസ്ലാം ചരിത്രത്തിൽ നിന്നും പാഠമുൾക്കൊള്ളണം എന്ന വാദഗതിക്കരനയിരുന്നു ഇദ്ദേഹം .
പ്രധാന രചനകൾ ഇസ്‌ലാം , University of Chicago Press, 2nd edition, 1979.
ISBN 0-226-70281-2 ഇസ്ലാമിലെ പ്രവാചകത്വം : തത്ത്വ ചിന്തയും യാതസ്തികതയും University of Chicago Press, 1979, 2011 ISBN 9780226702858 ഇസ്‌ലാമും ആധുനികതയും : ബൗദ്ധിക പാരമ്പര്യത്തിന്റെ മാറ്റം , University of Chicago Press, 1982.
ISBN 0-226-70284-7 ഖുർആ നിന്റെ പ്രധാന ആശയങ്ങൾ , University of Chicago Press, 2009.
ISBN 978-0-226-70286-5 നവോത്ഥാനവും നവീകരണവും ഇസ്‌ലാമിൽ (ed. Ebrahim Moosa), Oneworld Publications, 1999.
ISBN 1-85168-204-X Iഇസ്ലാമിക ചരിത്ര പഠന രീതി , Central Institute of Islamic Research, 1965.
ആരോഗ്യവും വൈദ്യ പഠന വും ഇസ്‌ലാമിക പാരമ്പര്യത്തിൽ  , Crossroad Pub Co, 1987.
ISBN 0-8245-0797-5 (Hardcover), ISBN 1-871031-64-8 (Softcover).
ഇതുകൂടെ കാണുക സമകാലിക ഇസ്ലാമിക തത്ത്വചിന്ത ഇസ്ലാമിസം അവലംബം പുറത്തേക്കുള്ള കണ്ണികൾ Revisiting Fazlur Rahman's Ordeal Collection and review of Fazlur Rahman's works
ഫസൽ പൂക്കോയ തങ്ങൾ
ഇസ്ലാമിക പണ്ഡിതനും കേരള വഖഫ് ബോർഡ് മുൻ ചെയർമാനും ആയിരുന്നു സയ്യിദ്‌ ഫസൽ ശിഹാബ്‌ ജിഫ്‌ രി തങ്ങൾ .
മൂന്ന്‌ നൂറ്റാണ്ട്‌ മുമ്പ്‌ യമനിലെ ഹളർ മൗത്തിൽ നിന്നും കേരളത്തിലെത്തിയ ജിഫ്‌ രി സയ്യിദ്‌ വംശത്തിലെ പ്രധാന കണ്ണിയാണ്‌ സയ്യിദ്‌ ഫസൽ ജിഫ്‌ രി തങ്ങൾ.
1928 ആഗസ്റ്റ് അഞ്ചിന് മുഹമ്മദ് ജിഫ്രി തങ്ങളുടെ മകനായി ജനിച്ച ഫസൽ തങ്ങൾ കോഴിക്കോട് മദ്റസത്തുൽ ജിഫ്രിയ്യ, ഗണപത് ഹൈസ്കൂൾ, മദ്റസത്തുൽ മുഹമ്മദിയ്യ എന്നിവിടങ്ങളിൽ നിന്നും വിദ്യാഭ്യാസം നേടി.
1962 മുതൽ പൊതുരംഗത്ത് പ്രവർത്തിച്ചു തുടങ്ങി.
കുറ്റിച്ചിറ ജിഫ്‌ രി ഹൗസിന്‌ സ്വാതന്ത്ര്യ സമരത്തിലും കേരളത്തിലെ ഇസ്‌ ലാമിക സംഘമുന്നേറ്റ ചരിത്രത്തിലും നിർണായക സ്വാധീനമുണ്ട്.
കുറഞ്ഞ കാലം ഇന്ത്യൻ യൂണിയൻ മുസ്‌ലിം ലീഗിലും തങ്ങൾ പ്രവർത്തിച്ചു.
ജിഫ്‌ രി ഹൗസിന്റെ അവസാനത്തെ സാരഥിയായിരുന്നു ഫസൽ തങ്ങൾ.
കോഴിക്കോട്‌ സിറ്റി എസ്‌.
വൈ.എസിന്റെ പ്രസിഡന്റായി സംഘടനാ രംഗത്തെത്തിയ തങ്ങൾ പിന്നീട്‌ താലൂക്ക്‌ പ്രസിഡന്റ്‌, കോഴിക്കോട്‌ ജില്ലയുടെ പ്രഥമ പ്രസിഡന്റ്‌ തുടങ്ങിയ നിലകളിൽ പ്രവർത്തിച്ചു.
ദീർഘകാലം എസ്‌.
വൈ.എസ്‌ സംസ്ഥാന ഉപാധ്യക്ഷനായിരുന്നു.
1990 മുതൽ 1994 വരെ വഖഫ്‌ ബോർഡ്‌ ചെയർമാനായിരുന്നു.
1978 ൽ കാരന്തൂർ സുന്നീ മർകസ്‌ സ്ഥാപിക്കുമ്പോൾ തന്നെ അതിന്റെ കമ്മറ്റി അംഗമായിരുന്ന അദ്ദേഹം പിന്നീട്‌ വൈസ്‌ പ്രസിഡന്റും ഒടുവിൽ പ്രസിഡന്റുമായി പ്രവർത്തിച്ചു.
കാരന്തൂർ മർക്കസു സ്സഖാഫത്തി സുന്നിയയുടെ വളർച്ചയിൽ കാന്തപുരം എ.പി അബൂബകർ മുസ്‌ ലിയാരോടൊപ്പം ശ്രദ്ധേയമായ പ്രവർത്തനങ്ങൾ നടത്തിയിട്ടുണ്ട്.
കുറ്റിച്ചിറ മിശ്കാൽ പള്ളി പ്രസിഡന്റ്, പൊന്നാനി മഊനത്തുൽ ഇസ് ലാം സംഘം പ്രസിഡന്റ്, മുഖദാർ തർബിയത്ത് വൈസ് പ്രസിഡന്റ്, സാദത്ത് അസോസിയേഷൻ ഉപദേശക സമിതി അംഗം എന്നീ നിലകളിലും സേവനമനുഷ്ഠിച്ചു.
ഖദീജ മുല്ല ബീവിയാണ്‌ ഫസൽതങ്ങളുടെ ഭാര്യ.
സയ്യിദ്‌ ഹാശിം ശിഹാബ്‌, ജാഫർ ശിഹാബ്‌, ശരീഫ ഹഫ്‌സ, സ്വാലിഹ്‌ ശിഹാബ്‌, അനസ്‌ ശിഹാബ്‌, സിറാജ്‌ ശിഹാബ്‌, നൗഫൽ ശിഹാബ്‌, സഹൽ ശിഹാബ്‌ എന്നിവർ മക്കളാണ്‌.
പുള്ളിവരാൽ ഇംഗ്ലീഷ് വിലാസം https://ml.wikipedia.org/wiki/Pullivaraal
ദക്ഷിണേന്ത്യയിലെ ജലസംഭരണികളിൽ സാധാരണയായി കണ്ടുവരുന്ന ഒരിനം  ശുദ്ധജല മത്സ്യമാണ് പുള്ളിവരാൽ (Bullseye snakehead).
( ശാസ്ത്രീയനാമം : Channa marulius ) .
സാധാരണ കൃഷിക്കായി വെള്ളം വറ്റിക്കുമ്പോഴാണ് തോടുകളിൽ നിന്നും അനുബന്ധ ജലാശയങ്ങളിൽ നിന്നും ഇവയെ ലഭിക്കുന്നത്.
മാസങ്ങളോളം ചെളിയിൽ ജീവിക്കാൻ ഇവയ്ക്കു് സാധിക്കും.
കേരളത്തിലെ ഡാമുകളിൽ നിന്ന് പ്രധാനമായും തെന്മല, ഇടുക്കി, നെയ്യാർ ഇവിടങ്ങളിലെ പ്രധാന മത്സ്യമാണ് പുള്ളിവരാൽ.
മറ്റു മത്സ്യങ്ങളെ അപേക്ഷിച്ച് ഇവ വളരെ വേഗം വളരുന്നു.
മാംസാവശിഷ്ടങ്ങൾ ഇവയ്ക്ക് തീറ്റയായി കൊടുക്കാറുണ്ട്.
പോഷകഗുണമുള്ള മാംസമുള്ള മീനായതിനാൽ വളരെയധികം വിപണിസാധ്യതയുള്ള ഒരു ഇനമാണിത്.
അമേരിക്കൻ രാജ്യങ്ങളിൽ ഇവ ഒരു അധിനിവേശ സ്പീഷ്യസ് ആണ് .
അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) Channa marulius Archived 2008-12-06 at the Wayback Machine .
- USGS Froese, Rainer, and Daniel Pauly, eds.
" Channa marulius " in ഫിഷ്ബേസ് .
January 2006 version.
പുള്ളിവാലൻ തുമ്പി ഇംഗ്ലീഷ് വിലാസം https://ml.wikipedia.org/wiki/Potamarcha_congener
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് പുള്ളിവാലൻ തുമ്പി ( ശാസ്ത്രീയനാമം : Potamarcha congener ) .
ചെറിയ കുളങ്ങളിലും നെൽപ്പാടങ്ങളിലുമൊക്കെ ഇവയെ കാണാം.
വെള്ളത്തിൽനിന്നും അകലെയായി ഉയർന്ന മരക്കൊമ്പുകളിലും വൈദ്യുതചാലക കമ്പികളിലും തുണി ഉണങ്ങാനിടുന്ന അഴകളിലുമെല്ലാം കൂട്ടമായി ഇവയെ കാണാറുണ്ട് .
ചിത്രശാല ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ പുള്ളിവാലൻ തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പുള്ളിവാലൻ തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കവാടം: ജീവശാസ്ത്രം
പുള്ളിവാലൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Carcharhinus_sorrah
കടൽ വാസിയായ സ്രാവ് വിഭാഗത്തിൽ പെട്ട ഒരു മൽസ്യമാണ് പുള്ളിവാലൻ സ്രാവ് അഥവാ Spotail Shark.
( ശാസ്ത്രീയനാമം : Carcharhinus  sorrah ) .
പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് .
പുള്ളിവാൾ വാലൻ ഇംഗ്ലീഷ് വിലാസം https://ml.wikipedia.org/wiki/Spot_Swordtail
അതിവേഗത്തിൽ പറക്കുന്ന ദേശാടനസ്വഭാവമുള്ള ഒരു പൂമ്പാറ്റയാണ് പുള്ളിവാൾ വാലൻ ( Graphium nomius ).
നേർരേഖയിലൂടെ പറക്കുന്ന ഈ ശലഭത്തെ തണ്ണീർത്തടങ്ങളുടെ തീരങ്ങളിൽ സാധാരണയായി കാണാം.
വേനൽ കാലങ്ങളിൽ നനഞ്ഞ മണ്ണിലിരുന്ന് ലവണമുണ്ണൂന്ന ശീലമുണ്ട്.
ഇലപൊഴിയും കാടുകളും സമതലങ്ങളും ഇവയുടെ ആവാസകേന്ദ്രമാണ്.
ചിത്രശാല From Chinnar WLS അവലംബം പുറം കണ്ണികൾ Graphium nomius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളുനത്ത് ഇംഗ്ലീഷ് വിലാസം https://ml.wikipedia.org/wiki/Brown_Hawk-Owl
പുള്ളി നത്തിനെക്കാൾ വലിപ്പം കൂടിയ ഇനമാണ് പുള്ളുനത്ത് .
ശാസ്ത്രനാമം: നിനോക്സ് സ്കുറ്റുലേറ്റ ( Ninox scutulata ).
തലയും മുഖവും ചാരം കലർന്ന തവിട്ടുനിറം.
പുറവും ചിറകുകളും മാറിടവും കടുത്ത തവിട്ടു നിറം .
മാറിനു താഴെയുള്ള ഭാഗം വെള്ള .
ഈ ഭാഗത്ത് അനവധി പുള്ളികൾ കൊണ്ട് നിറഞ്ഞിരിക്കും.
മഞ്ഞ കണ്ണുകൾ.
പറന്നു നടക്കുന്ന പ്രാണികളെ പറന്ന് നടന്ന് ഭക്ഷിക്കുന്നു എന്നത് ഇതിന്റെ പ്രത്യേകതയാണു.
ജനുവരി മുതൽ മെയ് വരെയാണിതിന്റെ പ്രജനനകാലം.
ചിത്രശാല പുള്ളുനത്തിന്റെ ചിത്രങ്ങൾ പുള്ളുനത്ത് അവലംബം ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) Ninox scutulata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളുവൻ കുടം ഇംഗ്ലീഷ് വിലാസം https://ml.wikipedia.org/wiki/Pulluvan_kudam പുള്ളുവൻ കുടം
ഒരു കേരളീയ വാദ്യോപകരണമാൺ പുള്ളുവൻ കുടം .
പുള്ളുവപ്പാന എന്നും പേരുണ്ട്.
മണ്ണുകൊണ്ടാണ് ഈ വാദ്യം നിർമ്മിക്കുന്നത്.
മണ്ണുകൊണ്ടുണ്ടാക്കിയ കുടത്തിന്റെ അടിഭാഗം തുരന്നെടുത്തുകളയും.
അവിടെ കാളക്കിടാവിന്റെയോ ഉടുമ്പിന്റെയോ തുകൽ ഒട്ടിക്കും.
കുടത്തിന്റെ പകുതിയോളം ഭാഗം മൂടത്തക്കവിധമാണ് തുകൽ ഒട്ടിക്കുന്നത്.
ഈ തുകൽ കുടത്തിന്റെ വായ്ഭാഗത്തേക്ക് വലിച്ച് കെട്ടും.
തുകൽ ഒട്ടിച്ച് ഭാഗത്ത് രണ്ട് ചെറുദ്വാരങ്ങളുണ്ടാക്കി അതിലൂടെ ചരട് കൊരുത്തു കെട്ടുന്നു.
ഇതിൽ കൊട്ടിയാണ് പുള്ളുവക്കുടം വായിക്കുന്നത്.
ഐതിഹ്യം കാഞ്ഞങ്ങാട് പി. സ്മാരകത്തിൽ നടന്ന പുള്ളുവൻ പാട്ടിൽ പുള്ളുവൻ കുടം ഉപയോഗിക്കുന്നു.
പുള്ളുവക്കുടത്തിന്റെ ഉല്പത്തിയേക്കുറിച്ച് ഒരു ഐതിഹ്യമുണ്ട്.
അഗ്നിദേവൻ ദഹനക്കേട് മാറ്റുന്നതിനായി ഖാണ്ഡവവനം ദഹിപ്പിച്ചുകൊണ്ടിരിക്കുന്ന സമയം.
പൊള്ളലേറ്റ ഒരു പാമ്പ് രക്ഷിക്കണമെന്നപേക്ഷിച്ചുകൊണ്ട് ഒരു പുള്ളുവത്തിയുടെ അടുത്തെത്തി.
പുള്ളുവത്തി പാമ്പിനെ വേഗം ഒരു കുടത്തിൽ കയറ്റി.
അങ്ങനെ പാമ്പ് തീയിൽ നിന്നു രക്ഷപ്പെടുകയും ചെയ്തു.
ഇതുകണ്ട ബ്രഹ്മാവ് പുള്ളുവത്തിയെ അനുഗ്രഹിച്ചു.
പുള്ളുവത്തിയുടെ കുടം കൊട്ടിയാൽ പാമ്പുകളെ പ്രീതിപ്പെടുത്താമെന്നായിരുന്നു അനുഗ്രഹം.
ഇങ്ങനെയാണത്രെ പുള്ളുവക്കുടം എന്ന വാദ്യമുണ്ടായത്.
പുള്ളിവേട്ടക്കൊരുമകൻ
അപൂർവ്വമായി  കെട്ടിയാടപ്പെടുന്ന തെയ്യങ്ങളിലൊന്നാണ് പുള്ളിവേട്ടക്കൊരുമകൻ .
ഇതിനു വേട്ടക്കൊരുമകൻ തെയ്യവുമായി കാഴ്ചയിൽ സാമ്യം ഒന്നും തന്നെ ഇല്ല .
==അവലംബം==
പുള്ളിശരവേഗൻ ഇംഗ്ലീഷ് വിലാസം https://ml.wikipedia.org/wiki/Unbranded_Ace
ഒരു തുള്ളൻ ചിത്രശലഭമാണ് പുള്ളിശരവേഗൻ ( ഇംഗ്ലീഷ് : Unbranded Ace ).
Thoressa astigmata എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , കേരളം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജൂലൈ,ഒക്ടോബർ  മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Thoressa astigmata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളിവാലൻ ഇംഗ്ലീഷ് വിലാസം https://ml.wikipedia.org/wiki/Papilio_liomedon
കാടുകളിൽ കാണുന്ന സുന്ദരനായ ഒരു പൂമ്പാറ്റയാണ് പുള്ളിവാലൻ (Papilio liomedon) .
ദക്ഷിണേന്ത്യയിലാണ് ഇവയെ കണ്ടുവരുന്നത്.
വംശനാശഭീഷണി നേരിട്ടുകൊണ്ടിരിക്കുന്ന ഒരു ശലഭവർഗ്ഗം കൂടിയാണിത് .
ഈ ചിത്രശലഭം ഇന്ത്യയിൽ നിയമപ്രകാരം സംരക്ഷിക്കപ്പെട്ടിട്ടുള്ളതാണ്.
ശരീര പ്രകൃതി ഇണചേരുന്ന പുള്ളിവാലൻ ശലഭങ്ങൾ
ചിറകുകൾക്ക് തവിട്ടുകലർന്ന കറുപ്പുനിറം.
മുൻചിറകുകളിൽ വെളുത്ത പാടുകളുണ്ടാവും.
ചിറകുകൾ നിവർത്തിയാൽ ഇതിനോട് ചേർന്ന് മറ്റൊരു വരി വെള്ളപാടുകൾ കാണാവുന്നതാണ്.
നാരകക്കാളിയുടെ ആൺശലഭങ്ങളോട് സാമ്യമുള്ളവയാണ്.
എന്നാൽ പുള്ളിവാലന്  പിൻ ചിറകിൽ ഒരു വരി വെള്ളപ്പൊട്ടുകൾ കൂടുതലായുണ്ട്.
കൂട്ടത്തോടെ വെയിൽ കായുന്നശീലക്കാരാണ് പുള്ളിവാലൻ.
കനല (കാട്ടുറബ്ബർ) എന്നയിനം മരത്തിലാണ് ഈ ശലഭം സാധാരണ മുട്ടയിടുന്നത് .
ശലഭപ്പുഴുക്കളുടെ ഭക്ഷണസസ്യങ്ങളിൽ ഒന്ന് മുട്ടനാറി ആണ്.
കാട്ടുറബ്ബർ ചെടിയുടെ തളിരിലകളിൽ മുത്തുമാലപോലെ വരിയായിയാണ് മുട്ടയിടുന്നത്.
മുട്ടകൾക്ക് മഞ്ഞകലർന്ന ഓറഞ്ചുനിറമാണ്.
മുട്ടവിരിയാൻ 1-5 ദിവസം വേണം.
പുഴുപ്പൊതിയ്ക്ക് ഇളം പച്ച നിറമാണ്.
പുള്ളിവാലന്റെ പ്രധാന ശത്രുക്കൾ കടന്നലുകളാണ് .
ഇവ കൂട്ടത്തോടെ എത്തി പുള്ളിവാലന്റെ മുട്ടകൾ നശിപ്പിക്കും.
അതുകൊണ്ട് മുട്ടവിരിഞ്ഞിറങ്ങിവരുന്ന പുതിയ പൂമ്പാറ്റകളുടെ എണ്ണം, മറ്റുള്ള പൂമ്പാറ്റകളെ അപേക്ഷിച്ച് കുറവാണ്.
ഇക്കാരണത്താലാണ് ഈ ശലഭം കടുത്ത വംശനാശഭീഷണി നേരിടുന്ന ചിത്രശലഭങ്ങളുടെ പട്ടികയിൽ സ്ഥാനം പിടിച്ചതും.
ചിത്രശാല പ്യൂപ്പ പുള്ളിവാലൻ പുള്ളിവാലൻ അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) ↑ Collins, N.M. Morris, M.G. (1985) Threatened Swallowtail Butterflies of the World.
IUCN.
ISBN 2-88032-603-6 ↑ 1 2 [പുള്ളിവാലൻ- ടോംസ് അഗസ്തിൻ, പേജ് 43, കൂട് മാസിക, ജൂൺ2014
പുള്ളിവാലൻ ചോലക്കടുവ ഇംഗ്ലീഷ് വിലാസം https://ml.wikipedia.org/wiki/Merogomphus_longistigma
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് പുള്ളിവാലൻ ചോലക്കടുവ ( ശാസ്ത്രീയനാമം : Merogomphus longistigma ) .
ചെറുവാലുകൾക്ക് കൊളുത്തിന്റെ ആകൃതിയും ഇളം മഞ്ഞ നിറവുമുള്ള തുമ്പിയാണ് പുള്ളിവാലൻ ചോലക്കടുവ.
ഉദരത്തിന്റെ അവസാനഭാഗത്തുള്ള വലിയ മഞ്ഞ പൊട്ടും കൊളുത്തിന്റെ ആകൃതിയുള്ള ഇളം മഞ്ഞ ചെറുവാലും ഇവയെ എളുപ്പത്തിൽ തിരിച്ചറിയുവാൻ സഹായിക്കുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Merogomphus longistigma എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Merogomphus longistigma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബ്ലാക്ക്‌ ഹെഡ്ഡഡ് സ്പൈഡർ മങ്കി
മദ്ധ്യ-ദക്ഷിണ അമേരിക്കയിൽ നിന്നുള്ള ന്യൂ വേൾഡ് മങ്കി വിഭാഗത്തിൽ പെടുന്ന ഒരിനം  സ്പൈഡർ കുരങ്ങനാണ് ബ്ലാക്ക്‌ ഹെഡ്ഡഡ് സ്പൈഡർ മങ്കി (Ateles fusciceps).
കൊളംബിയ , നിക്കരാഗ്വ , പനാമ എന്നിവിടങ്ങളിൽ ഇവ കാണപ്പെടുന്നു.
കോളിൻ ഗ്രോവ്സ് (1989), കെല്ലോഗ് ആൻഡ് ഗോൾഡ്മാൻ (1944) പോലുള്ള പ്രിമറ്റോളജിസ്റ്റുകൾ ഇതിനെ പ്രത്യേകം ജീവിവർഗത്തെ പരിഗണിച്ചു എങ്കിലും ഫ്രോലിച്ച് (1991), കോളിൻസ് ആൻഡ് ഡുബാക് (2001), നീവ്സ് (2005) തുടങ്ങിയ ഗവേഷകർ ജെഫ്രീസ് സ്പൈഡർ മങ്കിയുടെ ഒരു ഉപജാതിയായി ആണ് ഇവയെ ഗണിച്ചുവരുന്നത്.
രണ്ടു ഉപജാതികൾ ഇവയാണ്: ബ്രൗൺ ഹെഡ്ഡഡ് സ്പൈഡർ മങ്കി (Ateles fusciceps fusciceps) - വടക്ക് പടിഞ്ഞാറൻ ഇക്വഡോറിൽ കാണപ്പെടുന്നു കൊളംബിയൻ സ്പൈഡർ മങ്കി ( Ateles fusciceps rufiventris) - തെക്കുപടിഞ്ഞാറൻ കൊളംബിയ തൊട്ട് .
കിഴക്കൻ പനാമ വരെ.
ബ്രൗൺ ഹെഡ്ഡഡ് സ്പൈഡർ മങ്കി സമുദ്രനിരപ്പിൽ നിന്ന് 100 മുതൽ 1,700 മീറ്റർ വരെ ഇടയിൽ ഉഷ്ണമേഖലാ ഉപഭോഗിയോടുകൂടിയ ഈർപ്പമുള്ള വനങ്ങളിൽ താമസിക്കുന്നു.
ഒരു ചതുരശ്ര കിലോമീറ്ററിന് 1.2 കുരങ്ങുകൾ എന്ന ജനസാന്ദ്രതയിൽ ആണ് ജീവിക്കുന്നത്.
കൊളംബിയൻ സ്പൈഡർ മങ്കി വരണ്ട വനങ്ങളിലും, ഈർപ്പമുള്ള വനങ്ങളിലും  മേഘ വനപ്രദേശങ്ങളിലുമാണ് ജീവിക്കുന്നത്.
സമുദ്രനിരപ്പിന് 2,000 മുതൽ 2,500 മീറ്റർ വരെ ഉയരത്തിൽ ജീവിക്കാനാകും.
ബ്രൗൺ ഹെഡ്ഡഡ് സ്പൈഡർ മങ്കിക്ക് കറുപ്പ് അല്ലെങ്കിൽ തവിട്ട് ഉടലും ബ്രൗൺ നിറമുള്ള തലയും ഉണ്ട്.
കൊളംബിയൻ സ്പൈഡർ മങ്കിയുടെ ശരീരം മുഴുവനും കറുത്ത നിറവും താടി വെളുത്തതുമാണ്.
ബ്ലാക്ക്‌ ഹെഡ്ഡഡ് സ്പൈഡർ മങ്കി ന്യൂ വേൾഡ് മങ്കി വിഭാഗത്തിൽ വലിപ്പമുള്ള ഒരു ജനസ്സാണ്.
വാൽ ഒഴിവാക്കിയാൽ ശരീരത്തിന്റെ നീളം ഏകദേശം 39.3 മുതൽ 53.8 സെന്റീമീറ്റർ വരെ ആണ്.
പ്രിഹെൻസൈൽ വാലിന്റെ നീളം 71.0 മുതൽ 85.5 സെന്റീമീറ്റർ വരെ വരും.
ആണുങ്ങൾ ശരാശരി 8.89 കിലോഗ്രാം ഭാരവും (19.6 എൽ) സ്ത്രീകൾക്ക് 8.8 കിലോഗ്രാം ഭാരവും (19 പൗണ്ട്) തൂക്കവുമുണ്ട്.
തലച്ചോറിന് 114.7 ഗ്രാം തൂക്കമുണ്ട്.